Sempronia (Aemiliani Africani uxor)

Sempronia (nata circa 170 a.C.n., mortua post 101 a.C.n.) fuit filia consulis anni 177 a.C.n. Tiberi Semproni Gracchi et Corneliae Scipionis Africani filiae eademque soror maior natu Gracchorum Tiberii et Gai. Circa 150 a.C.n. iam Scipioni Aemiliano Africano nupserat cui liberos non peperit.

Cum foedo vultu et sterilis haberetur fama erat  nec amare maritum nec ab eo amari. Quibus de causis et quia maritus Aemilianus fratrum consiliis de agris dividentis obstabat occulti sceleris in suspicionem venit postquam ille anno 129 a.C.n. incerta de causa subito mortuus in cubiculo inventus estAppianus, Bell. civ. I.20. Titus Livius, Periocha 59. Orosius V.10.10.. Quamquam enim primo mors naturalis visa est nec ulla quaestio decreta est Cicero, Pro Milone VII.16. Velleius Paterculus II.4.6. Titus Livius, Periocha 59. Plutarchus, C. Grac. X.4. postea saevientibus inimicitiis et dissensionibus de republica optimates rumores sinistros spargere coeperunt qui non tantum Semproniam sed etiam matrem Corneliam turpabant. Illi rumores in Titi Livii historiam transierunt.

Econtra quia anno 101 a.C.n. Lucium Equitium popularem et seditiosum virum humili quidem loco natum sed Tiberii Gracchi filium esse sese iactantem in Foro agnoscere recusarat atque reppulerat magnificis verbis laudabatur a Valerio MaximoIII.8.6ː  te, Sempronia, Ti. et C. Gracchorum soror, uxor Scipionis Aemiliani, ... quia ab tribuno plebei producta ad populum in maxima confusione nihil a tuorum amplitudine degenerasti, honorata memoria prosequar. qui semper optimatibus  benignos scriptores sequebatur.

 Notae 

 Plura legere si cupis 
R. A. Bauman, Women and Politics in Ancient Rome, 1994ː 48-50. Recensio critica Nonnullae paginae apud Guglum librorum
Hieronymus Carcopino, "La mort de Scipion Emilien" in Autour des Gracques. Etudes critiques, Les Belles Lettres, 1967ː 85-127 

Categoria:Gens Sempronia
Categoria:Nati saeculo 2 a.C.n.
Categoria:Mortui saeculo 2 aut 1 a.C.n.
Categoria:Romani antiqui
Categoria:Mulieres